На основу члана 99. Закона о планирању и изградњи („Службени гласник РС“, бр. 72/2009, 81/2009-испр., 64/2010-одлука УСРС, 24/2011, 121/212, 42/2013-одлука УСРС, 50/2013-одлука УСРС, 98/2013-одлука УСРС, 132/2014, 145/2014, 83/2018, 31/2019, 37/2019-др.закон, 9/2020, 52/2021), члана 26. став 1.тачка 3.и члана 27.став 2.Закона о јавној својини („Службени гласник РС“, бр.72/2011, 88/2013, 105/2014, 104-2016-др.закон, 108/2016, 113/2017, 95/2018, 153/2020) и чланова 15. и 40. Статута општине Гаџин Хан („Службени лист града Ниша“, бр. 10/19 и 101/19),

Скупштина општине Гаџин Хан на седници одржаној дана 20.септембра 2022.године, доноси следећу:

ОДЛУКУ

О ПРЕДЛОГУ ВЛАДИ РЕПУБЛИКЕ СРБИЈЕ

ДА ДОНЕСЕ ОДЛУКУ О ПРЕНОСУ ПРАВА ЈАВНЕ СВОЈИНЕ

НА ОБЈЕКТУ ПОСЛОВНА ЗГРАДА (ПРОИЗВОДНА ХАЛА) И ЗЕМЉИШТЕ ПОД ПОСЛОВНОМ ЗГРАДОМ ИЗ ЈАВНЕ СВОЈИНЕ РЕПУБЛИКЕ СРБИЈЕ У ЈАВНУ СВОЈИНУ ОПШТИНЕ ГАЏИН ХАН

Члан.1

ПРЕДЛАЖЕ СЕ Влади Републике Србије да донесе Одлуку о додели објекта пословна зграда (производна хала) и земљиште под пословном зградом који су у државној својини Републике Србије, односно о преносу права јавне својине из јавне својине Републике Србије у јавну својину општине Гаџин Хан, без накнаде, за парцелу број 1411/1 КО Доњи Душник, ради покретања индустријске производње, запошљавања становништва и економског развоја општине Гаџин Хан.

Члан 2.

Предмет ове Одлуке представља пословни објекат и земљиште под пословним објектом на

кп.бр. 1411/1 КО Доњи Душник, који налазе се у кругу Електроиндустрије „Елид“д.о.о.Доњи Душник и то:

-пословна зграда за коју није одређена делатност (производна хала) укупне површине 2182м2

-земљиште под пословном зградом за коју није одређена делатност (производна хала) укупне површине 2182м2

У свему сходно препису листа непокретности број 779 КО Доњи Душник.

Члан 3.

Општина Гаџин Хан прихвата додељену пословну зграду и земљиште под пословном зградом на кп бр. 1411/1 КО Доњи Душник у свему као у члану 2. ове Одлуке, без накнаде, у складу са важећим законским прописима.

Члан 4.

Ова Одлука ступа на снагу осмог дана од дана објављивања у „Службеном листу града Ниша“, а достава се Влади Републике Србије ради поступања по истој.

Број: /2022-II

У Гаџином Хану, дана 20.септембра 2022.године.

СКУПШТИНА ОПШТИНЕ ГАЏИН ХАН

 ПРЕДСЕДНИК

 Марија Цветковић